Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2247

b) használatbavételi engedély. 2.157. Az átmeneti tárolóval összefüggõ építmények, épületszerkezetek építési munkáinak engedélyezési eljárásában a területrendezési és az általános építészeti szempontokat az engedélyezési eljárásban szakhatóságként résztvevõ területileg illetékes építési hatóság érvényesíti. A biztonsággal összefüggõ követelmények teljesülését a Hatóság vizsgálja. A szakhatóságként résztvevõ területileg illetékes építési hatóság feladat- és hatáskörét az általános építési szabályok határozzák meg. 2.158. Új létesítményhez szükséges – az átmeneti tárolóval összefüggõ építmények, épületszerkezetek – építési munkák engedélyezése építési, míg a használatbavételi engedélyezés használatbavételi engedély kiadásával történik. Amennyiben a Hatóság másként nem rendelkezik a 2.1.2.2. fejezet szerinti létesítési engedélyezési eljárásban határozza meg az építési engedély kiadásának elvi kereteit és feltételeit. 2.159. Üzemelõ létesítménynél az átmeneti tárolóval összefüggõ építmények, épületszerkezetek építési, bontási, felújítási, helyreállítási, átalakítási, továbbá a rendeltetés megváltoztatására irányuló munkái és az azt követõ használatbavétel engedélyezése építési, illetve használatbavételi engedély kiadásával történik. Amennyiben a fenti tevékenységek során az építményen, épületszerkezeten a 2.155. pont a) alpontja szerinti munkákat végeznek, ezeket a vonatkozó szabályozások alapján átalakításnak kell tekinteni és a tervezett építési munka biztonsági megengedhetõségét a 2.1.5.3.1. fejezet szerinti elvi átalakítási engedélyben engedélyeztetni kell. A 2.155. pont a) alpontja szerinti építési munkák esetén az építmény kialakításának, illetõleg új rendeltetése megvalósíthatóságának, továbbá a jogszabályokban meghatározott elõírásoktól eltérõ mûszaki megoldásnak az elõzetes tisztázása az elvi átalakítási engedélyezési eljárásban történhet. Egyszerûbb építési munkák esetén az elvi átalakítási engedély és az építési engedély kiadására irányuló eljárás összevonható. 2.160. Az átmeneti tárolóval összefüggõ építmények, épületszerkezetek bontási munkáinak engedélyezése, a 2.1.2.6. fejezet szerinti megszüntetési engedélyezési eljárásban építési (bontási) engedély kiadásával történik. 2.161. Jogerõs építési engedély alapján elvégzett munkák befejezése után, ha a Hatóság másként nem rendelkezik, a Hatóságtól használatbavételi engedélyt kell kérni. Épület, építmény csak jogerõs használatbavételi engedély birtokában vehetõ használatba. 2.162. Amennyiben az építési munka csak az épület egy részét érinti, az épület egyéb részei a Hatóság engedélyben meghatározott korlátozásokkal használhatók. 2.163. Az építési és használatbavételi engedélykérelmet az Engedélyes köteles a Hatósághoz benyújtani. 2.1.6.2. Építési engedély 2.164. Az építési engedélyt az elvégezni kívánt építési munka egészére kell kérni. Több megvalósulási szakaszra bontott építkezés esetében az egyes szakaszokban megépítendõ építményekre, illetõleg a rendeltetésszerû és biztonságos használatra önmagukban is alkalmas építményrészekre szakaszonként külön-külön is lehet építési engedélyt kérni. 2.165. A jogerõs építési engedély az abban meghatározott feltételek teljesülése mellett

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes